open-index/open-wikipedia-markdown huggingface dataset:
Ortaköy

**Ortaköy** es un kazal en el bodre del Bosfor ke apartiene a la sivdad Beşiktaş. La meskita de Ortaköy ez el sembol del lugar. Ay una famoza plasa ke se vende kozas, ez un emportante lugar popular del tiempo de loz otomanos. En su tiempo era un lugar de kampania de los sultanes. Los palasios son famozos kon suz natural ermozuras. 

Aya se topa el palasio de  Çırağan, el liseo de Kabataş, la universite de Galatasaray i el Hotel Princess. En el merkado de Ortaköy se topa kal, meskita i eglisia. En el sentro de la sivdad ay botikas ke venden kozas de regalos, kafes, restorantes i bares. En el kamino ke seva a la mar ay botikas ke azen gözlemes, i esto ez la espesialidad de Ortaköy.

El problem maz grande de Ortaköy ez el trafiko, i lugar para meter loz otomobiles. Aparte de esto ay unos kuantos Auto-parkes privados, ke loz diaz de Alhad ez yeno de otomobiles, i ez difisil de topar lugar. El puevlo piedre muncho tiempo en loz kaminos a kavza del trafiko. Loz moradores de este lugar estan muy keshodos de esta situasion. 

Entre el puevlo ke bive en Ortaköy ay djente ke tienen motosikletas. En la entrada de Ortaköy ay un lugar ke apartiene a eyos nombrado Harley Davidson.

Laz guertas de chay enfrente de la mar ez el lugar maz preferado de todo el puevlo, chikos i grandes.

En Ortaköy ay un klub de spor fondado en el 1930, Se yama Ortaköy Spor Kulübü. La kolor de laz vistimientas es kolorado i blanko.

## El simiteryo Cudyo en Ortaköy
El simiteryo djudio en Ortaköy se topa en Estambol en el kazal Beşiktaş en la maale Balmumcu. Komo es el simiteryo serka de Ortaköy sesta yamando el simiteryo de los djudios de Ortaköy. Este lugar se uza para enterrar los djudios en los lugares ke no se estan uzando. Aya fueron fraguadas i ez apropriado para djente partikular. Por modo de las luvias ke ay den vez en vez, unas kuantas de las tombas trokaron de lugar, o ke se esparesieron. Dainda se uza este simiteryo para enterrar defuntos.

Katēggoría:Maales de Istanbul
Kateggoría:Estambol
Kateggoría:Ortaköy
Eslovakia

**Eslovakia** (en lingua eslovaka: *Slovensko*) o **Repuvlica Eslovaka** (en lingua eslovaka: *Slovenská Republika*)  es un payis ke aze parte de la Union Evropea. Tiene sus limitos al sud-oeste kon Ostria, al nord-oeste kon Chekia, al nord kon Polonia, al este kon Ukraina i al sud con Madjaristan.
Serbia

**Serbia** (en lingua serbia: **[https://web.archive.org/web/20111112093218/http://upload.wikimedia.org/wikipedia/commons/3/31/Republika_Srbija.ogg ''Република Србија'' o ''Republika Srbija'']**) es un payis ke se topa en Evropa Orientala, en la rejion de los Balkanes. Tiene sus frontieras kon Madjaristan al nord; kon Rumania i Bulgaria al este; kon Makedonia, Albania i Kosovo al sud; i kon Bosnia i Hersegovina, Kroasia i Montenegro al oeste. La su sivdad kapitala i más povlada es Belogrado. La provinsia de Kosovo deklaro la su independensia enel anyo 2008, la kuala es akseptada por 93 payises.

## Referensias


## Atamientos Eksternos

Katēggoría:Paizes
Katēggoría:Serbia
Montenegro

**Montenegro** (en lingua montenegrina: *Crna Gora*, *Црна Гора*) es un payis ke se topa al sudeste de Evropa, en la peninsola de los Balkanes, a la beira de la mar Adriatika. Tiene sus limitos kon Albania, Bosnia i Hersegovina, Kroasia i Serbia (inkluyido Kosovo).

## Atamientos eksternos

Katēggoría:Paizes
Katēggoría:Montenegro
Katēggoría:Paizes de Evropa
Inkisizion Espanyola

La **Inkisizión espanyola** o **Djuzgo del Santo Ofisio de la Inkisizion** era un buro fondado enel anyo 1478 por los Reyes Katolikos para asegurar ke dingun grupo reformisto tentase trokar la Iglesia Katolika en sus reynos. La Inkisizion Espanyola tiene komo orijin otros buros ke egzistian en la Evropa desde el syeklo XII (ver el artikolo *[[Inkisizion]]*), espesialmente en la fondada en Fransia enel anyo 1184. La Inkisizion Espanyola era kontrolada direktamente por los reyes; no fue amatada fina el anyo 1834, durante el reynado de Elizaveta II.

La Inkisizion, al ser un djuzgo relijiozo, sólo puedia djuzgar a kristyanos, *[[kristyanos muevos|muevos]]* o viejos, ma komo no egzistia en Espanya ni en las sus kolonias libertad relijioza, su pueder yegava a todos los sujetos del rey de Espanya.

## Istorya

Entre el anyo 718 (o 722, dependendo enel kurso) i el anyo 1492 la rekonkista espanyola amato los reynatos de los emiratos musulmanos, eskapando kon el de Granada enel sur de la peninsola Iberika. Por el primer tempo en kaji mil anyadas, la enteritad dela Espanya era kristyana. Sin embarko este paez era reynado por los Reyes Katolikos (Elizaveta i Ferdinand. Elizaveta, reyna de Kastiya, la kuala konformava la mayor parte de la union de las koronas espanyolas eskapada en 1472, keria kitar las povlasyones emportantes de muzulmanes i djudios i azer una Espanya mas "pura".

Enel anyo 1492, unos mezes diskues dela kayida de Granada, los Reyes Katolikos dekretaron el arrondjamiento de los djudios, a pezar de ke munchos se konvirtieron al kristianizmo. Una tresera parte de la povlasion djudia se izo katolika (100.000 perzonas) - unos de kestos mantuvyeron la su fey komo djudios sekretos komo marranos i xuetas en las isolas de Mayorka i Minorka. Los otros, unos 200.000 perzonas, kitaron el payis, la majorita verso Portugal, el kualo krio la su propria inkisizion enel anyo 1497. Otros fueron a Fransia i Afrika del Nord.

Kateggoría:Inkisizion
Kateggoría:Persekuzion relijioza

Kateggoría:Vikipedya:Artikolos kon grafia ladina
Inkisizion Portugeza

La **[[Inkisizion]] portugeza** fue fondada formalmente en Portugal enel anyo 1536 por demanda del rey João III. El rey Manuel I tenía demandado la kriasión de djuzgos de inkisizion para ansina kumplir su kompromiso de kazamyento kon Maria de Aragon i Kastiya, ma solo diskués de su muerte el papás aprovó el establesimyento de la inkisizion enel payis, del mismo modo komo en Espanya.

## Istorya
En Portugal, ande munchos djudios espanyoles eskaparon dempues de ser arrondjados de Espanya enel anyo 1492, el rey Manuel I, diskués de preziones de sus es.huegros, los Reyes Katolikos, dekretó ke los djudios ke no se konvirtiesen en katolikos ivan ser arrondjados del payis enel anyo 1497, lo kualo izo ke munchos djudios se izieron kristyanos.

La Inkisizion portugeza tuvo su empesijo enel anyo 1536 por el rey João III. Al empesijo, el papás tenía basho su kontrolo la inkisizion, ma enel anyo 1539, el rey yamó inkizidor mayor al su ermano, Don Enrique. Enel anyo 1547, el papás akseptó ke la Inkisizion la kontrolase la korona portugeza.

El primer auto de fe fue echo en Lisboa, el 20 de Sietembre de 1540. Enel anyo 1560 se krió un djuzgo de la Inkisizion en Goa.

La Inquisizion portugeza fue amatada por las Kortes Jeneralas enel anyo 1821.

Kateggoría:Inkisizion
Kateggoría:Istorya de Portugal
Kateggoría:Djudaismo
Eruv

Un **eruv** (en ivrit **עירוב**, *méskla*, *asosiasiyon*) es una demarkasiyon relijioza konstruyida por las komunitas djudias relijiozas kon el buto de pueder yevar objektos en la kaleja en shabbat i hagim, lo kualo esta defendido en la Alaha. 

El *eruv* permite ke los djudios relijiozos puedan kargar i yevar, entre otras kozas, yaves, milizinas o afilu kreaturas chikas en los brazos o yevadas arientro de karosas.

## Referensias


Kateggoría:Djudaismo
Dublin

**Dublín** (en lingua irlandeza **Baile Átha Cliath**, en lingua inglesa **Dublin**) es la sivdad kapitala de la Repuvlika de Irlanda. Se topa en la beira oryentala de la isola, en la boka del rio Liffey i al sentro del kondado del mismo nombre. Orijinalmente, fue fondada por los vikingos enel anyo 841 i es la kapitala desde la Edad Media.

## Referensias


Kateggoría:sivdades kapitalas
Kateggoría:Lokalidades de Evropa
Kateggoría:Lokalidades kon mas de 500.000 moradores
Kateggoría:Irlanda
Letra Evropea de las Linguas Minoritarias o Rejionalas

La **Letra Evropea de las Linguas Minoritarias o Rejionalas** es un akódro firmado en Estrasburgo el 5 de Noviembre de 1992 por los payises ke azen parte del Konsejo de Evropa para protejer i azer promosion de todas las linguas de Evropa ke no son ofisialas o ke afilu son ofisialas en alkuno de estos payises, no son ofisialas en otros; o endemas akeyas linguas ke son ofisialas ma tienen menester de adjudo del govierno. Los dialektos i lashones de las linguas ofisialas no azen parte del akódro, ansina komo las linguas avladas por los inmigrantes. 

El Konsejo de Evropa tiene komo buto kudiar i defender los diritos umanos i la demokrasia, a traverso del dirito politiko.

Se kreye ke unas 40 milyones de sitizenos de la Union Evropea uzan una lingua rejionala o minoritaria istorika. Asigún informes de la UNESCO egzisten mas de 30 linguas evropeas en perikolo, por lo kualo, anke se uza la frasa "lingua minoritaria", kere dezir lingua minorizada i estos biervos no son sinonimos.Los payises eskojen las linguas kon las kualas akódran kudiar i el levelo de proteksion.

## Referensias


Kateggoría:Akódros internasionales
Kateggoría:Linguas minoritarias o rejionalas
Kateggoría:Evropa
Da Nang

**Da Nang** es un puevlo de la provinsia de Da Nang en la junta de Nam Trung Bo en Vietnam.
El Ayroporto Internasional Da Nang (en vietnamezo *Sân bay Đa Nang*) es un ayroporto ke se topa serka de la sivdad de Da Nang.

Katēggoría:Vietnam
Kateggoría:Vikipedya:Artikolos kon grafia ladina
Ayroporto Ca Mau

El **Ayroporto Ca Mau** (en vietnamezo *Sân bay Cà Mau*) es un ayroporto ubikado serka de la sivdad de Ca Mau, en Vietnam . El Ayroporto Ca Mau tiene los sus orijenes a empesijos de los anyos 1930, kuando el governo colonial fransez iva fraguar un ayroporto chiko enel puevlo de phuong 6, yamado **Ayroporto de Ca Mau**. Durante la Gerra de Vietnam, Ca Mau Airfield era una instalasyon uzada endemas para las huersas de Vietnam del Sud. Enel anyo 2006, se le trokó el su nombre por el de la viya Ca Mau i paso a ser un ayroporto sivil de muevo.

## Aerolineas ke bolan al ayroporto i sivdades servidas
* Vietnam Airlines: Sivdad Ho Chi Minh (Ayroporto Internasional Tan Son Nhat)

## Referensias

* Título del link

Katēggoría:Ayroportos de Vietnam
Barack Obama

**Barack Hussein Obama II** (nasido en Honolulu, Hawaii, el 4 de Ogusto de 1961) es un politiko i avokato estadounidense. Hue el 44° prezidente de los Estatos Unitos de Amerika en dos periodos. Obama fue senador apresentando el estado de Illinois desde el 3 de Jenero de 2005 fina el 16 de Noviembre de 2008, kuando dechidió ser kandidato a la prezidensia del payis. Endemás, es el sinkeno senador de orijin afro-amerikano del payis i el treséro desde la era de rekonstruksiyón. También era el primér kandidato afro-amerikano del Partito Demokratiko i es el priméro ke yega a ser prezidente.

## Referensias

## Atamientos eksternos

Katēggoría:Prezidentes de los Estados Unidos
Kateggoría:Estadounidenses
Kateggoría:Politikos de Estados Unidos
Kateggoría:Avokatos de Estados Unidos
Rosa Parks

**Rosa Louise McCailey Parks** (nasida el 4 de Fevrero de 1913, muerta el 24 de Oktobre de 2005) era una persona emportante del Movimento por los Diritos Sitizenos en los Estados Unidos, prinsipalmente deke se enyegó a dar el asentador a un blanko i meterse en movimento verso la parte de atras del otobus, koza ke afitó enel anyo 1955 en Montgomery, una sivdad ke se topa al sud de los Estados Unidos. La aksiyon akavo kuando fue yevada a prizión i este afito es yamado komo el empesijo del Movimento por los Diritos del Sitizeno en los Estados Unidos.

## Referensias


Kateggoría:Rasizmo
Kateggoría:Diritos del Sitizeno en Estados Unidos
Nicolas Sarkozy

**Nicolas Paul Stéphane Sarkozy de Nagy-Bocsa** (nasido en Paris, el 28 de Jenero de 1955) es un polítiko fransez de orijin madjar i djudio. Yegó  ser desde el 16 de Mayo de 2007 i fina 2012 el 23° prezidente de la Repuvlika Franseza i endemas ko-prinsipe d'Andorra i shefe de la Lejion de Onor.

## Referensias

Katēggoría:Fransezos
Katēggoría:Prezidentes de Fransia
Katēggoría:Vikipedya:AY
Richard Stallman

**Richard Matthew Stallman** (nasido en Manhattan, Mueva York el 16 de Marso de 1953) es un programador amerikano i fondador del movimento por el software libbero enel mundo.

Entre su reushitá konosida komo programador estan el desinyo del editor de teksto GNU Emacs, el kompilador GCC, i el *debugger* GDB, arientro del prodjekto GNU. Afilu es prinsipalmente konosido por estableser un kondjunto de referensias etikas, politikas i ofisialas para el movimento del software libbero, komo una alternativa al dezvelopamyento i distrivusiyon del software no libbero. Es endemas inventor del konsepto "copyleft" (ama no inventó el biervo), un sistem para dar lisensias al software kon el buto de la komunita tenga el pueder de uzarlo i amijorarlo de manera libbera siempre.

## Referensias


Kateggoría:Software libbero
Kateggoría:Djudios de los Estados Unidos
Franko suiso

El **franko suiso** (en almán: *Franken*; en fransez i romanche: *Franc*; en italiano: *Franco*) es el nombre ke tienen las parás ofisialas de Suisa i Liechtenstein. Endemas es achetada en los enklaves de Campione d'Italia i Büsingen am Hochrhein, ande es uzado endjuntamente kon el euro. La Banka Nasionala Suisa kria los bilyetos i la enteprisa *Swissmint* fabrika las monedas.

El franko suiso es la unika moneda yamada "franko" uzada oy endiya en Evropa. Esta dividida en 100 parás (en almán: *Rappen*, en fransez: *centime*, en italiano: *centesimo*, i en romanche: *rap*). El su kódiche ISO 4217, uzado por la majorita de las bankas es **CHF**, anke tambien es uzado *Fr.*.

## Atamientos eksternos
* 

Kateggoría:Monedas
Kateggoría:Suisa
Union Sovyetika

La **Union Sovyetika** (en lingua rusa **Советский Союз**, *Sovyetskiy Soyuz*), ofisialmente yamada **Union de Repuvlikas Sosyalistas Sovyetikas** (**Сою́з Сове́тских Социалисти́ческих Респу́блик**, *Soyuz Sovyétskih Sotsyalistícheskih Respublik*, akurtado **СССР**, *SSSR*) era un Estado federal sosyalista ke egzistió en Evrasya entre los anyos de 1922 i 1991. El nombre uzado informalmente entre sus avitantes era **Union** (*Soyuz*).

La Union Sovyetika tenía un sistem politiko de partito uniko basho kontrolo por el Partito Komunista fina 1990. Anke la URSS era nominalmente una Union de repuvlikas sovyetikas (15 en total diskués de la anyada de 1956) kon la kapitala en Moskva, era en vedrad un payis muy sentralizado kon una ekonomiya planifikada.

## Referensias

## Atamientos Eksternos

Katēggoría:Union Sovyetika
Katēggoría:Gerra Friya
Kateggoría:Paizes desaparesidos
Armenia

**Armeniá** o **Ermenistan** (en lingua ermeni *Հայաստան*, *Hayastan*) es un payis de Evrasya ke no tiene beiras en la mar i ke se topa al sud del Kavkaz. Tiene sus frontieras kon la Turkiya al oeste, al nord kon Jeorjia, al este kon Azerbaidjan i kon Iran, i al sud kon el enklave Azerbaidjani de Nahichevan.


Katēggoría:Paizes
Kuomintang

El **Kuomintang** o **KMT** (en lingua kineza 中國國民黨 (kinezo tradisyonal), 中国国民党 (kinezo simplifikado); pinyin: Zhōngguó Guómíndǎng, Wade-Giles: Chung-kuo Kuo-min-tang, **Partito Nasyonalista de Kina**) es un partito politiko nasyonalista kinezo de la Repuvlika de Kina, fondado diskués de la Revolusion de Sinhai de 1911 kitó a la dinastia Qing o manchú i establesio una repuvlika en Kina. Oy endiya, esta konsiderado komo un partito konservador ke aze parte de la Union Internasyonala Demokratika (de la kuala azen parte partitos komo el Partito Repuvlikano de los Estados Unidos o el Partito Popular espanyol).

## Atamientos eksternos
*Primera Oja del Partito Nasyonalista de Kina

Kateggoría:Partitos politikos
Kateggoría:Repuvlika de Kina
Kateggoría:Dirita poliktika
Djudios bereberes

Los **Djudios bereberes** (*Udayen Mazighen* en tamazight) son akeyos djudios ke avlan linguas bereberes i ke bivían en alkunas rejiones de las montanyas Atlas en Marroko. Egziste una teoria ke dize ke son bereberes konvertidos al djudaismo i otra ke dize ke son djudios asimilados por la kultura bereber. Entre las anyadas de 1950 i 1970, la majorita izieron aliya o fueron a bivir a Fransia. Avlan un lashon del Tamazight de Marroko Sentral i del Tachelhit kon enfluensia del ivrit yamado Djudeo-Bereber.

## Orijin
a en los diyas del Imperio Romano bivian komunitas djudias enel Maghreb. Ma enel pasado, era zor dechidir si estos klanes bereberes eran orijinalmente djudios i se asimilaron kon los Bereberes en el uzo de la lingua i kultura o si eran bereberes ke kon el pasar del tiempo se konvirtieron al djudaismo. André Goldenberg i Simon Lévy eskrivieron ke la sigunda teoria era la mas vedradera. .

Franz Boas eskrivió enel anyo 1923, diskués de komparar los djudios del Maghreb kon akeyos de Evropa Oksidentala i Rusia ke "se amostra klaramente ke en kada komunita egziste una grande asimilasion entre los djudios i la djente entre la kuala biven" i ke "los djudios del Nord de Afrika son, esensialmente, Afrikanos del Nord".

## La komunita oy
Diskués de la Gerra araba-Israeliana de 1948, se muchiguaron las tensiones entre las komunitas djudias i arabas enel Maghreb i munchos djudios izieron aliya para eskapar de estas tensiones. Oy, kaji todos biven en Israel i alkunos en Fransia. La komunita djudia de Marroko bive kaji toda en la sivdad de Kasablanka i se kreye ke alkunos ainda avlen djudeo-bereber.

## Referensias

## Atamientos eksternos
* The Berbers and the Jews
* The Amazigh Jews
* La découverte des Juifs Berbères

Kateggoría:Maroko
Kateggoría:Komunitas djudias
Kateggoría:Bereberes
Kal Mayor de Barselona

El **Kal Mayor de Barselona** (en lingua katalana *Sinagoga Major de Barcelona*; en lingua kastilyana *Sinagoga Mayor de Barcelona*) era un antiko kal ke se topava al sentro de la sivdad de Barselona, en la Komunidad Otonoma de Katalunya, en Espanya; se kreye ke es uno de los mas antikos de Evropa. . El Rashb"a yegó a ser el haham de este kal por unos 50 anyos.

Diskués de munchos syéklos usada para otras aktividades, la frágua fue re-aperturada komo kal i muzeyo enel anyo 2002, shukur a los eshuérsos del istoryador Jaume Riera i Sans, el kualo bushkó ande se topava la fragua del kal. Oy endiya, dinguna komunita melda en la *Sinagoga Major*, ma es uzada para hagim.

## Referensias


Kateggoría:Esnogas
Kateggoría:Barselona
Kateggoría:Istorya de los djudios en los Payises Katalanes
Shahrizoda

**Shahrizoda** s un grup de muzika de Asya Sentrala konformado por tres mansevas de Uzbekistan, las kualas se topan jeneralmente bazadas en Ürümqi, la sivdad kapitala de la Rejion Otonoma Uigur de Sinkiang en Kina Oksidentala. La su muzika esta variada desde muzika tradisionala de la rejion a etno-pop i afilu muzika pop. Kantan jeneralmente en lingua uzbeka i endemas en lingua uygur: Shukur a la afinidad kulturala i linguistika entre los puevlos turkanos ke biven en la rejion entre Uzbekistan, Kazakistan, Sinkiang, Kirgyzstan, Turkmenistan i Azerbaidjan, son muy konosidas i gustadas en toda Asya Sentrala.

El grup trokó su residensya verso Ürümqi en la anyada de 2006, kuando la sivdad bivía un *boom* ekonomiko. Poko diskués, izieron publiko un DVD kon videos de sus kansiones echos en distintos lugares i rejiones de Sinkiang. La kansion "Oynasun" - un *remake* de una kantika tradisionala Uygur - tuvo una gran reushitá muy pishín, i esta reushitá se izo ekstendida verso el resto de la rejión. Enel anyo 2007 apresentaron un sigundo DVD, kon alkunas kansiones en lingua kineza, kon el buto de entrar al merkato Kinezos Han, ma kon menos reushitá. Oy endiya, el grup esta konformado por Muborak Ashurboeva, Shakhnoza Yuldosheva i Kamola Arslanova.

El nombre "Shahrizoda" es la tresladasion a las linguas uzbeka i uygur (شهريزاده i Шахризода, respektivamente) de Shehrazad, la lejendaria reyna persa i kontadora de las Mil i una nochadas.

Anke el grup no tiene una oja web ofisiala, las kopias de sus videos se topan en Youtube i alkunos tienen mas de 1 milyon de vijitas.

## Atamientos eksternos
* Last FM: Shahrizoda
* Baidu Encyclopedia: 美丽公主组合 - Shahrizoda (en Kinezo)
* Video en Youtube: Oynasun
* Video en Youtube: Tosh
* Video en Youtube: Guli (en Kinezo)
* Video en Youtube: Yorigulla (en uzbeko kon titolos en kinezo)

Kateggoría:Uzbekistan
Kateggoría:Lingua uygur
Kateggoría:Uiguros
Uiguros

Los **uiguros** (kinezo simplifikado: 维吾尔族; kinezo tradisional: 維吾爾族; Pinyin: wéiwú'ěr zú; uygur: ئۇيغۇر; turko: uygur) son un grupo etniko ke vibe en el noroeste dela Repuvlika Popular de Kina, espesialmente en la Rejion Otonoma Uigur de Sinkiang. Endemas ay komunitas en Uzbekistan, Kazakistan i Kirguzistan. Egziste una minorita ke mora en el vilayet kinezo de Hunan. Son uno de los 56 grupos etnikos rekonosidos ofisialmente por el governo kinezo.

Katēggoría:Uiguros
Kateggoría:Etnias
Kateggoría:Asya Sentrala
Kateggoría:Vikipedya:AY
Kinezo tradisional

Se yama **kinezo tradisional** (繁體中文 o 繁体中文 en kinezo simplifikado; en pinyin fán tǐ zhōng wén) o *hant* asigun ISO 15924) al grup de karakteres uzados para eskrivir en la lingua kineza ke egzisten desde antes de los trokamientos echos por el governo de la Repuvlika Popular de Kina kon el buto de simplifikar la su eskritura a partir del anyo 1956.

Diskués de estos trokamientos, egzisten dos formas *standard* de eskrivir la lingua kineza. Mientres ke en la Kina kontinentala, Singapur i Malasia es uzado el kinezo simplifikado, el kinezo tradisional es ainda uzado en Taiwan, Hong Kong, Makao i endemas en payises ande egzisten komunitas de kinezos, komo Estados Unidos, Peru, Kanada i otros.

Estos karakteres tradisionales son yamados en lingua kineza *fántǐzì* (繁體字 / 繁体字), ke sinyifika literalmente "karakteres kompleksos". Espesialmente en Taiwan, algunas personas konsideran ke estos karakteres tradisionales no son "kompleksos", ma es la eskritura ortodoksa, por lo kualo uzan el biervo *zhèngtǐzì* (正體字, 正体字), ke sinyifika "karakteres kon forma korrekta". El biervo uzado jeneralmente en Oksidente, "karakteres tradisionalos" es muncho más neutro, deke no tiene dinguna kualikifasion de los dos biervos kinezos.

## Ver endemas
* Kinezo simplifikado
* Lingua kineza
* Pinyin

Kateggoría:Lingua kineza
Kinezo simplifikado

Se yama **kinezo simplifikado** (简体中文 o en kinezo tradisional: 簡體中文; en pinyin jiǎntǐ zhōngwén) o *hans* asigún ISO 15924 al kondjunto de karakteres uzados para eskrivir la lingua kineza, diskués de los trokamientos echos por el governo de la Repuvlika Popular de Kina enel anyo 1956.

Basikamente, la simplifikasion de la eskritura tradisionala kineza era kitar trazos i trokar las formas de akeyos karakteres espesialmente kompleksos por unos mas kolay de eskrivir. Alkunos karakteres fueron simplifikados uzando normas; por enshemplo, trokando alkunos radikales (subdivizión de un karakter) por una variante menos kompleksa. Otros karakteres fueron simplifikados de otras formas i akeyos ke tienen pokos trazos no fueron simplifikados, por lo ke son eskritos de la misma manera en las dos eskrituras.

Diskués de estos trokamientos, egzisten dos sistemas de eskritura *standard* para la lingua kineza: mientres ke en la Kina kontinentala se uza el kinezo simplifikado, el kinezo tradisional es ainda uzado en Taiwan, Hong Kong i Makao.

La eskritura simplifikada es yamada en lingua kineza *jiǎntǐzì* o 简体字 (en kinezo tradisional 簡體字), biervo ke sinyifika "karakteres kon forma simple". También son yamados *jiǎnhuàzì* o 简化字 (en kinezo tradisional 簡化字), "karakteres simplifikados".

## Ver endemas
*Kinezo tradisional
*Lingua kineza
*Pinyin

Kateggoría:Lingua kineza
Lingua uygur

La **lingua uygur** es una lingua del grupo tukano de las linguas altaikas i tiene mas de 7 milyones de avlantes en la Rejion Otonoma de Xinjiang Uygur, en Kina, ande es uzada komo lingua ofisiala endjuntamene kon la lingua kineza. Otros 300.000 avlantes biven en Kazakistan, endemás de chikas komunitas en Mongolia i otros payises de Asya Sentrala, ansina komo Ostralya, Estados Unidos, Almania i la Turkiya. Los uygures son uno de los prinsipales grupos étnikos rekonosidos ofisialmente por la Repuvlika Popular de Kina.

## Eskritura

Desde el syéklo X, kuando los uygures se izieron musulmanos], la lingua uygur es eskrita en la variante del alefbet arabo uzada por la lingua persa, kon alkunos sinyos diakritikos adisionados kon el buto de apresentar sonetes propios de la lingua uygur. En la anyada de 1970, el governo de la Repuvlika Popular de Kina dechidió ke la eskritura de la lingua ofisiala era kon el alefbet latino. Afilu en la anyada de 1987, se tornó al alefbet arabo tradisional, anke el alefbet latino es ainda uzado para messajes a traverso de la internet y servis de SMS.

## Lision kon la [[lingua uzbeka]]

La lingua uygur es muy paresida a la lingua uzbeka. De fákto, munchos linguistas konsideran las dos linguas komo lashones de una unika lingua uzbeka-uygur, deke son un 80-90% paresidas. La prinsipal diferensia entre las linguas esta enel alefbet -la lingua uygur es eskrita uzando el alefbet arabo i la lingua uzbeka es eskrita uzando el alefbet siril i ke endemas la lingua uzbeka uza munchos biervos kon orijin ruso.

## Lashones de la lingua uygur

Asigun la klasifikasion uzada en la Repuvlika Popular de Kina, la lingua uygur tiene tres lashones prinsipales: El **sentral**, uzado por unos 4.700.000 avlantes; el **hotan**, kon 1.150.000; i el **lop**, kon solo unos 25.000 avlantes, asigún la informasion de Ehtnologue.

## Atamientos eksternos

* Informasion ensima de la lingua uygur en ''Ethnologue.com'' 
* Uyghur (Уйғур /ئۇيغۇر) 

Katēggoría:Linguas turkanas
Katēggoría:Lingua uygur
Konfusio

**Konfusio** (lingua kineza: 孔子, pinyin: kǒngzǐ; Wade-Giles: K'ung-fu-tzu, *Maestro Kong*) era un pensadero kinezo nasido en la provinsia de Shandong en Kina, se kreye ke un 28 de Septembre de 551 AEK i bivió fina el anyo 479 AEK. Nasió en una famiya kon parás i pueder yevada a menos; en su vida era maestro kon otros i endemas lavorante del governo del estado de Lu, ke se topa aktualmente al nordeste de Kina, en las anyadas basho el pueder de la dinastia Chu. Jeneralmente su nombre en lingua kineza es Kǒngzǐ, tresladado "Maestro Kong", anke munchas vezes es eskrito "Kung Fu Tse". Una variante de este nombre, poko uzada oy endiya, es Kǒng Fūzǐ, de la kuala viene el nombre tradisional en lingua djudeo-espanyola, desde la forma en lingua latina **Confucius**.

## Referensias


Katēggoría:Kinezos
Katēggoría:Pensaderos
Katēggoría:Konfusianizmo
Sudan del Sud

La **Repuvlika de Sudan del Sud** (ofisialmente, en inglez, *Republic of South Sudan*) es un payis ke se topa enel sentro de Afrika, kon su kapitala en la sivdad de Juba. Sudan del Sud tiene sus limitos kon Sudan al nord, kon Etiopia al este, Kenia, Uganda i la Repuvlika Demokratika del Kongo al sud i kon la Repuvlika Sentroafrikana al oeste.

## Referensias


Kateggoría:Sudan del Sud
Kateggoría:Paizes
Kateggoría:Afrika
El País (Espanya)

**El País** es un djurnal espanyol  eskrito en lingua kastilyana. Kada diya son impresados unos 425.927 enshemplares, fakto ke aze de este djurnal el mas grande djurnal no-esportivo del payis. La su sede se topa en la sivdad de Madrid, anke alkunas edisiones lokalas son echas en otras sivdades del payis, komo Barselona, Seviya, Valensia i Bilbao.

Kateggoría:Djurnales en kastilyano
Kateggoría:Espanya

## Atamientos eksternos
* Priméra Oja ofisiala del djurnal El País
Its.hak Bengualid

**Itsh.ak Bengualid**, amijor konosido en haketia komo el *Saddiq* **Rebbí Yish´haq Bengualid** era un haham nasido en la sivdad de Tetuan enel anyo 1778 i muerto enel anyo 1871.  Era konosido en Marroko i por munchas komunitas djudias en Tiberias, Izmir i afilu Bagdad, ande el gran haham Yosef Hayim, otor del Ben Ish Hai lo yamava "aRav aGadol mofet ador", o *el gran haham de esta djenerasion*. Es konosido endemas por ser ken demandó le ka komunita marrokana ambezara kozas de Evropa i se iziera mas modérna, sin olvidar las tradisiones.

## Enfluensia en la vida moderna djudia Tetuani
Al empesijo de la okupasion espanyola en Fevrero de 1860, dio la su aprovasion para ambezar en la aljama el uzo de los vistidos i kostumbras evropeas por la komunita, kon el buto de aprontarla a un estil de vida evropeo. Endemas, kontaktó a emportantes djudios del mundo kon el buto de atraer atension ensima de las komunitas proves del payis. Kuando konosió al Baron de Rotschild enel anyo 1857, le amostró ke la komunita de Tetuan tenía menester de un rofé, por lo kualo el baron mando uno kon milizinas i todo lo ke kale uzarse para amijorar la salud de la komunita. Las eskolas de la Aliansa Yisraeliana Universala arrivaron a Tetuan enel anyo 1862 por modre de sus eshuérsos, en kontro de la opinion de munchos hahamim de Marroko, ke no dezeyavan ke sus ninyos ambezasen kon maestros yegados de Evropa kon ideas muevas.

Enel anyo 1863, una maladia de kolera amortó muncha djente en Marroko, espesialmente en Tetuan i Tanjer. El haham Bengualid organisó ke el i varios hahamim kurasen a los enfermos, sin emportar si eran djudios, kristyanos o musulmanos. Por este fakto ermozo i dedikado, el governo de Fransia dio una medalya de la Lejion de Onor Franseza a rebbí Bengualid i a rebbí Yosef Hachuel.

## Piyyut
Egziste un piyyut kantado por munchas komunitas del nord de Marroko en los kazamientos i hagim, dedikado al rebbí Bengualid, eskrito por el rebbí Abraham Yiluz.

Enel anyo 1862, el haham vijitó Eretz Yisrael, ande konosió munchos hahamim en Hevron, Tiberias, Safed i Yerushalayim. En la su hilulá, el 9 del mes de Adar, munchos djudios vijitan el betahayim de Tetuan kon el buto de zorear frente a la su tumba.

## Esnoga
Oy endiya, la Tefilá Bengualid es una unika esnoga ke se topa en la sivdad de tetuan

## Ovras
*Vayomer Its.hak

## Referensias


Kateggoría:Hahamim
Kateggoría:Tetuan
Kateggoría:Maroko
Zorear

**Zorear** se yama ala aksion de vijitar las tumbas de los parientes keridos o de los hahamim konosidos komo grandes tzadikim. El orijin de este biervo viene del biervo arabo *´ziara* i del turko *ziyara*. La djente vijita el betahayim para meldar i demandar a El Dio, ke por modre del zehut del haham ayi enterrado, kumpla la demanda, djeneralmente de salud, ke una mujer kede emprenyada, parnasá o reushitá. Se prenden kandelas, se kantan piyyutim i las mujeres zghartean. Alkunas personas yevan bokalikos kon agua, para yevar *agua zoreada* a los parientes ke no puedian estar para zorear este diya. Egzisten hahamim oy endiya ke tienen esto defendido, deke es una kostumbra ke no es de orijin djudio i puede pareser avoda zara.

Es komun zorear en las tumbas ande se topan grandes hahamim el diya de sus hilulot, komo por enshemplo:
*Rebbe Nahman de Breslov, en Uman, Ukraina
*Rabbí Amram Ben Diuán, en Asjen, Marroko
*Rebbí Yish'haq Bengualid, en Tetuan, Marroko
*El Baba Sali, en Beer Sheva, Israel
*Rebbí Rafael Encaoua, en Salé, Marroko
*Rebbí Shlomo Belhech, en Ourika, Marroko
*Rebbí Yehudá Hayabalí, en Alkazarkivir, Marroko
*Rabí Sa'adiá Hadatí, en Meliya, Espanya

Kateggoría:Djudaismo
Amram Ben Diuán

El rebbí **Amram Ben Diuán** era un haham nasido en Hevron, Israel i arrivado a Uazzán komo *haham kolel*. Murio enel anyo 1782, el 18 de Iyar, el mismo día ke rabí Shimon Bar Yohai. En la su hilulá, munchos djudios i alkunos musulmanos zorean en la su tumba, la kuala se topa enel betahayim de Asjen, a unos 9 km de Uazzán'. Oy endiya, es una seremonia ofisiala, la kuala tiene su empesijo kon un diskorso i berahot dichas para el Rey de Marroko por la komunita djudia.

## Referensias


Kateggoría:Hahamim
Kateggoría:Marokanos
Esnoga Its.hak Bengualid

La **Esnoga Its.hak Bengualid** (**Tefilá Bengualid** en haketia) es una esnoga ke se topa en la sivdad marrokana de Tetuan. Era orijinalmente la kaza del rebbí Yis'haq Bengualid. Fue restorada i aperturada enel anyo 2005 kon ayudo de la Junta de Andaluziya

## Referensias


Kateggoría:Tetuan
Kateggoría:Arkitektura de Maroko
Kateggoría:Esnogas
Pinyin

El **hànyǔ pīnyīn** (kinezo tradisional:語拼音, kinezo simplifikado:汉语拼音, *deletreo [fonétiko] de la lingua del [[Kinezos Han|puevlo Han]]*), o **Deletreo Han**, normalmente yamado **pinyin** es el sistema de transkripsion fonetika de la lingua kineza (*hànyǔ*) rekonosido komo ofisial en la Repuvlika Popular de Kina. En lugar de uzarse los karakteres kinezos (los kualos jeneralmente no dan informasion ensima de la pronunsiasion), se uzan letras del alefbet latino para eskrivir fonétikamente los biervos en la lingua kineza. Este sistema aze kolay a los ke no konosen la eskritura kineza i endemas es uzado para meter karakteres kinezos en un komputer a traverso de *software* espesialmente desinyado para esto.

Enel anyo 1979, la ISO dechidió tomar el pinyin komo el sistema de romanizasion *standard* de la lingua kineza. Oy endiya, el *hànyǔ pīnyīn* es el sistema de transkripsion mas uzado para esta lingua, ma egzisten otros sistemas. El sistema pinyin tiene un komplekso sistema de sinyos diakrítikos para markar los tonos; endemas, tiene reglas ke dechiden si dos o más biervos kalen ser eskritos endjuntos o separados.

## Ver endemas
* Sistemas de transkripsion de la lingua kineza
* Wade-Giles

## Atamientos eksternos
* Little Pinyin App 1.0 online
* Diccionario de la Lingua kineza 
* Radio en Internet para aprender kinezo mandarín: Chinoesfera 
* Editor Pinyin Para eskrivir en pinyin kon los tonos
* Pronunsiasion del kinezo Da el pinyin de un teksto en karakteres kinezos
* Tabla de konversion entre los sistemas Pinyin i Wade-Giles de transliterasion

Katēggoría:Sistemas de transkripsion de la lingua kineza
Katēggoría:Lingua kineza
Asya Menor

**Asya Menor** (en grégo: **Μικρὰ Ἀσία**, *Mikrá Asiya*, Asya chika) es un nombre tradisionalmente uzado para yamar a la Anatolya. Esta konformada por la parte oksidentala de Asia i okupa las dos terseras partes oksidentalas de la parte asyatika de la Turkiya. Esta penínsola tiene sus limitos kon la mar Preta al nord, Jeorjia al nord-este, las tierras altas de Armenia al oryente, la Mesopotamia al sud-este, la mar Mediterranea al sud i la mar Ejea al oeste.

Kateggoría:Asya
Kateggoría:Jeografia de Turkia
El Avenir

**El Avenir** era un jurnal en la lingua djudeo-espanyola publikado en Salonika, Imperio Otomano enel syéklo XIX. El jurnal tenía una posision zionista ensima de la ekonomiya i la literatura. Egzisitió desde el anyo 1900 fina 1918 (desde 1913 en Gresia komo **Nuevo El Avenir**) dos veses por semana

## Referensias


Kateggoría:Djurnales en lingua djudeo-espanyola
Katēggoría:Djurnales djudios
Katēggoría:Lingua djudeo-espanyola
Kateggoría:Vikipedya:Artikolos kon grafia ladina
La Epoka

**La Epoka** era un jurnal en la lingua djudeo-espanyola publikado en Salonika, Imperio Otomano enel syéklo XIX. El su direktor shefe era Saadi Levi Ashkenazi. Egzisitió desde el anyo desde 1875 fina 1912. El jurnal tenia artikolos ensima de la vida de la komunita, el dezvelopamyénto ekonomiko del Imperio Otomano i azía kritikas al governo. Anke orijnalmente era publikado kada semana, diskués muchiguó su publikasion a dos veses, diskués tres veses a la semana i finalmente yegó a ser un jurnal diario. En la primavera de 1912 trokó su nombre a "Nueva Epoka", editado por J. Aseo. 
## Referensias


Kateggoría:Djurnales en lingua djudeo-espanyola
Katēggoría:Djurnales djudios
Katēggoría:Lingua djudeo-espanyola
Kateggoría:Vikipedya:Artikolos kon grafia ladina
Avanti

**Avanti!** era un jurnal en la lingua djudeo-espanyola publikado en Salonika, Imperio Otomano enel syéklo XIX. Egzisitió desde el anyo 1912 fina 1923. El jurnal tenia artikolos ensima de la vida de la komunita, el dezvelopamyénto ekonomiko del Imperio Otomano i la literatura djudia. Anke orijnalmente era publikado kada semana, diskués muchiguó su publikasion a dos veses, diskués tres veses a la semana i durante la gerra de los Balkanes yegó a ser un jurnal diario. Era un jurnal editado por la Federasion Sosyalista de los Lavorantes -kaji todos djudios i sosyalistas. El jurnal estava eskrito en la variante ebrea del djudeo-espanyol.

## Referensias


Kateggoría:Djurnales en lingua djudeo-espanyola
Katēggoría:Djurnales djudios
Katēggoría:Lingua djudeo-espanyola
Kateggoría:Vikipedya:Artikolos kon grafia ladina
Salonik (djurnal)

**Salonik** era un jurnal en la lingua djudeo-espanyola publikado en Salonika, Imperio Otomano enel syéklo XIX. Egzisitió desde el anyo 1869 fina 1874. Era uno de los primeros djurnales djudios de Salonika.

## Referensias


Kateggoría:Djurnales en lingua djudeo-espanyola
Katēggoría:Djurnales djudios
Katēggoría:Lingua djudeo-espanyola
Kateggoría:Vikipedya:Artikolos kon grafia ladina
Yakub Kolas

**Yakub Kolas** o **Jakub Kołas** (en lingua byelorusa: **Якуб Колас**) era un eskritor bieloruso nasido el 3 de Noviembre de 1882 en la viya de Akinchytsy i muerto el 13 de Ogusto de 1956 en la sivdad de Minsk.

Su nombre vedradero era **Konstantsin Mitskievich** (**Міцкевіч Канстанцін Міхайлавіч**). Sus ovras son konosidas por su entereso en la vida de los lavorantes del kampo del su payis; de fakto, el su nombre literario (Kolas) sinyifika *espiga*. 

## Ovra
Él eskrivió las koleksiones de kansiones "Poeziyas de Prizión" (1908) i "Kansiones de Truvlasion" (byeloruso: Песьні-жальбы, 1910), "Poeziyas de una tyerra mueva" (bielorusa: Новая зямля, 1923) i "El múziko Simón" (bielorusa: Сымон-музыка, 1925) , endemas de kuentos kurtos i ovras para teatro. Su poema "La kaza del Pishskador" (bielorusa: Рыбакова хата, 1947) avla de la brega diskués de la union de Belarus kon la Union Sovyetika. La su trilojiya "Enel kruse de kaminos" (1954) versa ensima de la vida anterior a la revolusion rusa de los lavorantes del kampo de Belarus i la intelektualidad demokratika. Resivió endemas el Premio Nasyonal de la URSS en 1946 i 1949.

Katēggoría:Eskritores
Kateggoría:Bielorusia
Ürümqi

**Ürümqi** o **Urumchi** (en lingua uygur: ئۈرۈمچى, *Ürümchi*; kinezo simplifikado: 乌鲁木齐, kinezo tradisional: 烏魯木齊, pinyin: Wūlǔmùqí) es la sivdad kapitala de la Rejion Otonoma Uigur de Sinkiang en la Repuvlika Popular Kina. Se topa al nord-este del payis, en la rejion de la Dzungaria i tiene una povlación de más de 2,7 milyones de avitantes. El su nombre, en lingua mongola *Үлэмжийн Хот* sinyifika “pastizal ermozo”. Es la mayor sivdad ke se topa en la rejion oksidentala de Kina. Aparese en el Livro Guinness de los ''Records'' komo la sivdad grande ke se topa más serka del punto del mundo mas alejado de la mar, a una distansia de 2.500 kilómetros. Es una prefektura kon rango de sivdad; la sivdad en vedrad tiene 828 Km² de area i 4.422 Km² la su area metropolitana. Serka de la sivdad se topan kampos de petroleo, ansina komo endemas de karbon i plata.

Anke la majorita de la povlasion fina la anyada de 1980 era uygur, la povlasion aktualmente es de majorita kinezos han, kon minoriyas uigura, kazaka, mandjú i hui, entre otras. La sivdad se topava enel Kamino de la Seda i oy endiya es un emportante sentro de komunikasiones.

## Sivdades Ermanadas
Ürümqi esta ermanada kon:
* Almaty, Kazakistan
* Bishkek, provinsia de Chuy, Kirgiztan
* Chelyabinsk, Rusia
* Peshawar, provinsia de Khyber Pakhtunkhwa, Pakistan

## Ver endemas
* Ayroporto Internasional de Urumchi-Diwopu

## Referensias


## Atamientos eksternos

Katēggoría:Ürümqi
Katēggoría:Lokalidades de la Repuvlika Popular Kina
Katēggoría:Kamino de la Seda
Linguas indoevropeas

Basho el nombre de **linguas indoevropeas** es konosida la mas grande famiya de linguas del mundo en numero de avladores. La Famiya indoevropea, de la kuala azen parte la majorita de las linguas de Evropa i de Asya del Sud, esta konformada por mas de 150 linguas avladas por unos 3.000 milyones de personas, un 45% de la povlasion mondiala. 

Esta famiya está konformada por las estas sub-famiyas: albaneza, armenia, baltika, selta, eslava, jermanika, gréga, indo-irania (la kuala esta konformada de las linguas indoarias i las linguas iranianas) i italika (las linguas romanikas). A estas famiyas se adisionan dos famiyas ke no egzisten oy: la anatoliana i la tokariana. Desde la sigunda mitad del syéklo XVIII i enel syéklo XIX, la linguístika istórika i la neo-gramatika buskharon guadrar informasion para amostrar ke todas estas linguas azen parte de una sola famiya.

Las ovras eskritas en lingua sanskrita i en grégo (los más antikos de las linguas indoevropeas eksepto la lingua hití) apresentan las formas propias de las linguas indoevropeas, lo kualo amostra ke egzisito una lingua madre. Las relasiones entre la lingua sanskrita, la grégo i la lingua latina eran ambezadas desde empesijos del syeklo XIX.

## Referensias


Katēggoría:Linguas indoevropeas
Katēggoría:Famiyas linguistikas
Universita Katolika de Temuko

La **Universita Katolika de Temuko** (**UKT**) es una universita de Temuko, Chile. Fondada enel anyo 1991, tiene 5 eskolas i en eya estudian 6.908 elevos.

## Eskolas
* Eskola de Edukasion
* Eskola de Sensias Sosiales
* Eskola de Enjenieriya
* Eskola de Rekursos Naturales
* Eskola de Sensias Jurídikas

## Ver endemas
* Lista de Universitas en Chile

## Referensias


## Enlasos eksternos

* UCT - sitio ofisial 

Katēggoría:Universitas de Chile
Kateggoría:Vikipedya:Artikolos kon grafia ladina
Santa Ana de Coro

**Coro** o **Santa Ana de Coro**, amijor konosida komo **Coro** (en lingua kastilyana) es una sivdad ke se topa al nord de Venezuela; es la kapitala del munisipio Miranda i del estado Falcón; es yamada la "Sivdad Madre de Venezuela", deke fue fondada el 26 de Djulio de 1527 por Juan de Ampíes. Se topa al sud de la peninsola de Paraguaná, entre los Medanos de Coro i la Sierra de Coro. Serka de la sivdad se topa el su puerto, La Vela de Coro, en la beira de la mar Karibe. La sivdad vieja de Koro, endjuntamente kon La Vela de Coro estan konsideradas erensia kulturala de la umanidad por la UNESCO desde la anyada de 1993 por modre de su erensia kulturala, su emportansia en la istorya de Venezuela i sus fráguas kolonialas kudiadas.

## Sivdades ermanadas
*  **[[La Plata]]**, Arjentina, 2007.
*  **[[Mérida (Venezuela)|Mérida]]**, Venezuela.
*  **[[Granada (Nicaragua)|Granada]]**, Nicaragua.
*  ** [[Torreón (Méksiko)|Torreón]]**, Meksiko.
*  **[[Minas]]**, Uruguay.
*  **[[Saint John's]]**, Kanada.
*  **[[Mascota (Jalisco)|Mascota]]**, Meksiko.

## Ver endemas
*Komunita djudia de Coro
*Ekspulsion de los djudios de Coro

## Referensias


## Atamientos eksternos

* Sitio web dedicado a Coro y Falcón.
* UNESCO World Heritage Centre - Coro y su Puerto.
* Organización de las Ciudades del Patrimonio Mundial

Kateggoría:Coro
Kateggoría:Lokalidades de Venezuela
Kateggoría:Lokalidades kon asentamientos sefaradis
Kateggoría:Lokalidades kon mas de 100.000 moradores
Habad-Lubavitch

**Habad-Lubavitch** (**חב"ד**), es una organizasion djudía hasídika kon sede sentrala en la máale de Crown Heights, en Brooklyn, en la sivdad de Mueva York. Habad-Lubavitch fue fondada por el sinyor Schneur Zalman de Liadí (1745 - 1812). Oy endiya, la eskola es giada por lo ambezado por el *[[rebbe]]* Menahem Mendel Schneerson i tiene mas de 200.000 miembros en todo el mundo. 

## Etimolojiya
El biervo **Habad** viene del ivrit **חכמה, בינה, דעת**, tomando las primeras letras de los biervos **Hohmá**, **Biná** i **Da'at**, las kualas keren dezir Saviduria, Entendimyénto i Konosensya, las kualas apresentan las partes de la mente del ser umano.

El biervo **Lubavitch** es el nombre de una viya en Rusia (**Любавічы** o *Lyubavichi*), en la kuala se topó la sede del movimento por mas de un syéklo diskués de ke el ijo del rabino Schneur Zalman de Liadí dechidiera bivir ayí. Anke el nombre de la viya fue lisionado kon el movimento, *Lyubavichi* en lingua belarusa sinyifika "*Sivdad del Amor*" lo kualo yenó de un simoloizmo espesial al nombre del movimento.

## Ver endemas
* Djudaismo
* Hasidizmo

## Referensias


## Atamientos eksternos
* Portal de Jabad en Español
* Página del Movimiento Jabad en Argentina
* Página del Movimiento Jabad en Uruguay

Katēggoría:Hasidizmo
Mi dulse bilbiliko

**Mi dulse bilbiliko** (titolo orijinal en lingua inglesa: **My Sweet Canary** i en lingua grega: **Καναρίνι μου Γλυκό**, *Kanarini mu glikó*) es un filmo dokumentalo musikal franko-gréko-yisraeliano del anyo 2011 ensima de la vida de Roza Eskenazi. El su direktor es el yisraeliano Roy Sher. 

Enel filmo, Martha Demeteri Lewis, Tomer Katz i Mehtap Demir, tres djóvenes muzikos, bushkan los mas konosidos musikos de Rebetikó i espesialmente ambezar mas de la karriera de Roza Eskenazi; en su kamino viajan a Londra, Yerushalayim, Korintos, Estambol, Atines i Salonika. 

## Muzika
La muzika del filmo es kantada por la yisraeliana Yasmin Levy, los grégos Maria Koti i Sotiris Papatragiannis i la turka Mehtap Demir. Endemas, partisipan tanyendo Ut i bouzouki el yisraeliano Tomer Katz i kanun el turko Mumin Sesler.

El filmo fue apresentado enel Festival Internasional del Filmo de Salonika.

## Referensias


## Ver endemas
*Roza Eskenazi
*Rebetiko

## Atamientos eksternos
*Primera Oja del filmo "My Sweet Canary"

Kateggoría:Filmos
Kateggoría:Rebetiko
Rita (kantadera)

**Rita Yahan-Farouz** (en ivrit **ריטה יהאן-פרוז**, en farsi **ریتا جهان‌فروز**), konosida komo **Rita**, es una kantadera i aktrisa yisraeliana. Nasió en Teheran, Iran enel anyo 1962 ma izo su aliya enel anyo 1970.

En los anyos 1988 i 1989 Rita fue eskojida la kantadera yisraeliana del anyo. Enel anyo 1990 apresento a Israel enel Festival del Kante de Evrovizyón kon la kansion *Shara Barehovot* (*Kantando en las kalejas*). Endemas, tiene alkunos diskos d'oro i de platino por *Tahanot Bazmán* i *Ahavá Gdolá*. Komo aktrisa, es konosida por las ovras *[[My Fair Lady]]* o Chicago, en la kuala enel anyo 2004 se apresentó komo Roxie Hart en la versiyon en ivrit produzida por Ehud Manor, la kuala yegó a 55.000 entradas vendidas en 40 apresentasiones .

## Estil
Anke Rita no tiene solo kantikas tristes, alkunas de eyas son muncho mas yenas de simhá ke otras. Kaji todas sus ovras son echas en ivrit, ma tiene alkunas kantikas en lingua inglesa, lingua italiana i lingua persa, la lingua ofisiala de Iran. Un enshemplo es el klásiko *Gol-e Sangam* (en farsi *گل سنگم * - Só la flor de la pedra).

## Diskografiya
* *Rita* (1986)
* *Breaking Those Walls* (1987)
* *Yemei ha'Tom* (1988)
* *Ahava Gdola* (1994)
* *Tahanot Bazman* (1996)
* *Tiftah Halon* (1999)
* *Hamtzan* (2003)
* *Remazim* (2008)
* *Asemahot sheli* (2011) (en lingua persa)

## Referensias

## Atamientos eksternos
*Oja web ofisiala de Rita
*Rita en la Internet Movie Database

Kateggoría:Kantadores de Israel
Kateggoría:Aktores de teatro
Kateggoría:Partisipantes en la Evrovizyón
Kateggoría:Djudios persas
Lugo

**Lugo** es la sivdad kapitala de la provisia omonima, en Galizia, (Espanya).

## Etimolojia
Yamada *Lucus Augusti* por los romanos, el toponimo aparese enel syéklo I AEK fina la forma uzada oy endiya: Lugo. La sivdad se topa a la beira del rio Miño. Tiene 97.635 avitantes (1 de Jenero de 2010).

Kateggoría:Belediyes de Galizia
Katēggoría:Lokalidades de Galizia
Universita Katolika de la Santisima Konsepsion

La **Universita Katolika de la Santisima Konsepsion** (**UKSK**) es una universita de Konsepsion, Chile. Fondada enel anyo 1991, tiene 9 eskolas i en eya ambezan 7.778 elevos.

## Ver endemas
* Lista de Universitas en Chile

## Referensias


## Enlasos eksternos

* UCSC - sitio ofisial 
* Instituto Teknolójiko 

Katēggoría:Universitas de Chile
Kateggoría:Vikipedya:Artikolos kon grafia ladina
Villa Alemana

**Villa Alemana** es una sivdad chilena ke se topa enel Gran Valparaíso. Fue fondada en 1894 komo munisipio. Tiene 122.806 avitantes i una ekstension de 97 km2 (2002).

## Ver endemas
* Gran Valparaíso

## Referensias


## Atamientos eksternos
* Villalemana.cl 

Kateggoría:Vikipedya:Artikolos kon grafia ladina
Katēggoría:Lokalidades de Chile
Kateggoría:Lokalidades kon mas de 100.000 moradores
Qırmızı Qəsəbə

**Qırmızı Qəsəbə** (antes en lingua rusa **Krasnaya Sloboda**, *Viya Kolorada*) es una viya ke se topa en el rayon de Quba en Azerbaijan i tiene una povlasion de 3.598. La viya se topa al otro lado del rio Qudiyalçay i frente a la sivdad de Quba. Es konosida por ser uno de los sentros de la komunita djudia de montanya en Azerbaidjan i endemas la unika viya ahuéra de Israel ande todos los sus avitantes son djudios. La lingua avlada en la viya es Djuhuri.

Kateggoría:Lokalidades de Azerbaidjan
Kateggoría:Komunitas djudias